pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมกล่าวปาฐกถาพิเศษ ในงานวิศวกรรมแห่งชาติ 2561
วันพฤหัสบดีที่ 1 พฤศจิกายน 2561
รัฐมนตรีช่วยฯ สมชาย ร่วมกล่าวปาฐกถาพิเศษ ในงานวิศวกรรมแห่งชาติ 2561
รัฐมนตรีช่วยฯ สมชาย ร่วมกล่าวปาฐกถาพิเศษ ในงานวิศวกรรมแห่งชาติ 2561
วันนี้ (1 พ.ย. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมกล่าวปาฐกถาพิเศษ ในงานวิศวกรรมแห่งชาติ 2561 (National Engineering 2018) ในวาระครบรอบ 75 ปี แห่งความสําเร็จ ของวิศวกรรมสถานแห่งประเทศไทย ในพระบรมราชูปถัมภ์ โดยมี นายธเนศ วีระศิริ นายกวิศวกรรมสถานแห่งประเทศไทยในพระบรมราชูปถัมภ์ ให้การต้อนรับ ณ อาคารอิมแพ็ค ฟอรั่ม อิมแพ็ค เมืองทองธานี
สําหรับงานวิศวกรรมแห่งชาติ 2561 ในปีนี้ ได้รับความร่วมมือจาก 3 กระทรวง ได้แก่ กระทรวงอุตสาหกรรม กระทรวงคมนาคม และกระทรวงดิจิทัลเพื่อเศรษฐกิจและสังคม เพื่อยกระดับพัฒนาวิชาชีพวิศวกรรมที่สอดคล้องกับแผนพัฒนาประเทศ ผ่านยุทธศาสตร์แห่งชาติ และสะท้อนบทบาทความสําคัญของเทคโนโลยีวิศวกรรมในการช่วยผลักดันประเทศให้ขับเคลื่อน และเชื่อมโยงกับเศรษฐกิจโลกตามแผนยุทธศาสตร์ชาติ 20 ปี โดยภายในงานแบ่งเป็นโซนต่างๆ 4 โซน ได้แก่ 1) โซนสัมมนาวิชาการ เกี่ยวกับความก้าวล้ําของวงการวิชาชีพวิศวกรรมในการเป็นฟันเฟืองสนับสนุนการปฏิรูปประเทศสู่ New S-Curve ของรัฐบาล 2) โซนพื้นที่จัดกิจกรรมการแข่งขันเทคโนโลยีวิศวกรรม การแข่งขันหุ่นยนต์ต่อสู้ การแข่งขันอากาศยานไร้คนขับ 3) โซนคลีนิคช่าง บริการให้คําปรึกษาฟรี และ 4) โซนจัดแสดงผลิตภัณฑ์เทคโนโลยีวิศวกรรม #prindustry #วิศวกรรมแห่งชาติ
รัฐบาลไทย-ข่าวทำเนียบรัฐบาล-รัสเซียนำคณะนักธุรกิจชั้นนำเยือนไทยกว่า 50 บริษัท เพื่อลงพื้นที่เยี่ยมชมระเบียงเศรษฐกิจพิเศษภาคตะวันออก
วันพฤหัสบดีที่ 22 กุมภาพันธ์ 2561
รัสเซียนําคณะนักธุรกิจชั้นนําเยือนไทยกว่า 50 บริษัท เพื่อลงพื้นที่เยี่ยมชมระเบียงเศรษฐกิจพิเศษภาคตะวันออก
รัสเซียนําคณะนักธุรกิจชั้นนําเยือนไทยกว่า 50 บริษัท เพื่อลงพื้นที่เยี่ยมชมระเบียงเศรษฐกิจพิเศษภาคตะวันออก
วันนี้(22 กุมภาพันธ์ 2561) เวลา 08:30 น. นายอเล็กเซย์ กรูซเดียฟ ( H.E. Mr. Alexey Gruzdev ) รัฐมนตรีช่วยว่าการกระทรวงพัฒนาเศรษฐกิจสหพันธรัฐรัสเซียและคณะนักธุรกิจรัสเซีย เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวแสดงความยินดีที่ทั้งสองประเทศมีความสัมพันธ์ที่แนบแน่นมาอย่างยาวนาน มีการแลกเปลี่ยนการเยือนระหว่างผู้นําระดับสูงมาอย่างสม่ําเสมอ และผู้นําทั้งสองประเทศมีความใกล้ชิดและได้มีโอกาสพบปะหารือกันบ่อยครั้ง รองนายกรัฐมนตรียังกล่าวแสดงความขอบคุณรัฐมนตรีช่วยว่าการกระทรวงพัฒนาเศรษฐกิจสหพันธรัฐรัสเซียที่นําคณะนักธุรกิจชั้นนําของรัสเซียมาเยือนไทยระหว่างวันที่ 21-22 กุมภาพันธ์ 2561 เพื่อศึกษาการลงทุนในพื้นที่ระเบียงเศรษฐกิจพิเศษภาคตะวันออก(EEC) ที่รัฐบาลไทยต้องการผลักดันให้เป็นศูนย์กลางการลงทุนอุตสาหกรรมใหม่ในภูมิภาค โดยเฉพาะอุตสาหกรรมที่เน้นนวัตกรรมและเทคโนโลยีชั้นสูงซึ่งสอดคล้องกับความเชี่ยวชาญของรัสเซียที่มีเทคโนโลยีชั้นสูงทางด้านการป้องกันประเทศ ไซเบอร์ ระบบราง โทรคมนาคม การบิน เป็นต้น จึงหวังเป็นอย่างยิ่งว่ารัสเซียจะเข้ามาลงทุนในโครงการดังกล่าวในอนาคต
ด้านรัฐมนตรีช่วยว่าการกระทรวงพัฒนาเศรษฐกิจสหพันธรัฐรัสเซียกล่าวว่า คณะของรัสเซียที่มาเยือนไทยครั้งนี้มีทั้งภาครัฐและบริษัทชั้นนํามากกว่า 50 บริษัท อาทิ ธนาคารSberbank ธนาคาร Vneshekonombank บริษัท Rostec Corporation บริษัท JSC Ilyushin Finance Co. เป็นต้น จึงนับได้ว่าคณะรัสเซียที่มาเยือนไทยครั้งนี้มีขนาดใหญ่ที่สุดมากเป็นประวัติกาณ์ สะท้อนให้เห็นว่ารัสเซียมีความมุ่งมั่นที่จะสานสัมพันธ์ทางเศรษฐกิจกับไทยให้ใกล้ชิดมากยิ่งขึ้น รวมทั้งรัสเซียยังมองเห็นศักยภาพทางด้านการลงทุนในไทยทางด้านโครงสร้างพื้นฐาน อุตสาหกรรมการบิน อุตสาหรรมป้องกันประเทศ เทคโนโลยีสารสนเทศ ไซเบอร์ รวมทั้งรัสเซียยังยินดีร่วมมือกับธนาคารของไทยในการจัดตั้งกองทุน Innovation Fund เพื่อช่วยให้เกิดผู้ประกอบการรุ่นใหม่หรือ startup ที่มีแนวคิดที่สร้างสรรค์เพิ่มมากยิ่งขึ้น
ในช่วงท้าย รัฐมนตรีช่วยว่าการกระทรวงพัฒนาเศรษฐกิจสหพันธรัฐรัสเซียได้เชิญรองนายกรัฐมนตรีเข้าร่วมการประชุมทางเศรษฐกิจที่นครเซนต์ปีเตอร์สเบิร์ก (St. Petersburg International Economic Forum) ในช่วงเดือนพฤษภาคม ซึ่งรองนายกรัฐมนตรียินดีรับไปพิจารณา โดยจะประชุมกับรัฐมนตรีและหน่วยงานที่เกี่ยวข้องเพื่อเตรียมการเข้าร่วมการประชุมดังกล่าว
รัฐบาลไทย-ข่าวทำเนียบรัฐบาล-ครอบครัวพอเพียงและโรงเรียนคุณธรรม
วันศุกร์ที่ 24 กุมภาพันธ์ 2560
ครอบครัวพอเพียงและโรงเรียนคุณธรรม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดกิจกรรมของโรงเรียนสตรีวัดระฆัง ตามโครงการ "ครอบครัวพอเพียงสู่สถานศึกษาและชุมชน"
ม.ล.ปนัดดา ดิศกุลกล่าวว่า ได้ไปพบปะสนทนากับครูอาจารย์และนักเรียนโรงเรียนสตรีวัดระฆังตามโครงการครอบครัวพอเพียงสู่สถานศึกษาและชุมชน ซึ่งได้ขอให้ผู้บริหารโรงเรียนดูแลโรงเรียนให้เป็นโรงเรียนคุณธรรมอย่างแท้จริง ซึ่งก็ได้รับทราบว่าโรงเรียนให้ความสําคัญในเรื่องนี้เป็นอย่างมาก เช่นเดียวกับโรงเรียนหลายแห่งที่ได้ไปพบปะในช่วงเวลาที่ผ่านมา ต่างขานรับโครงการโรงเรียนคุณธรรมของกระทรวงศึกษาธิการ เพราะทุกคนต่างต้องการให้บ้านเมืองร่มเย็นเป็นสุข โดยใช้หลักคุณธรรมและจริยธรรมเป็นฐานในการพัฒนาจิตใจผู้คน
ทั้งนี้ ได้เน้นย้ําให้นักเรียนใช้Social Networkอย่างสร้างสรรค์อย่าใช้หรือแชร์เพื่อให้เกิดความขัดแย้งกัน เพราะคนเราต้องอยู่กันด้วยเหตุและผล ไม่ใช่เพื่อการแบ่งแยกผู้คนทางสังคมไม่มีอารยะใดที่จะสอนสั่งให้ผู้คนเกิดความขัดแย้งกันในสังคมทั้งยังได้ฝากให้ยึดคําสอนของโบราณที่ว่า "อย่าหลงลืมตัว เป็นวัวลืมตีน" แม้อาจฟังดูเป็นคําที่แรงมาก แต่เป็นคําสอนที่ต้องการให้นักเรียนจดจําและนําไปใช้ในภายภาคหน้า ซึ่งเด็ก ๆ หลายคนอาจไม่คุ้นหรือรู้จักคําสอนเช่นนี้ จึงหวังว่าโรงเรียนจะช่วยอธิบายให้เด็กรุ่นใหม่ ๆ ได้เข้าใจในคําสอนดังกล่าว
ทั้งยังได้ย้ําด้วยว่า ใครที่มีหน้าที่อะไรก็แล้วแต่ สิ่งสําคัญคือต้องช่วยกันรักษาคุณธรรม สร้างภูมิคุ้มกันที่ดีให้เกิดขึ้นกับเด็กและเยาวชนเช่นความพอเพียง ความกตัญญู ความซื่อสัตย์สุจริต ความรับผิดชอบ และความมีอุดมการณ์ด้านคุณธรรม อย่างไรก็ตาม จากการพบปะกับผู้บริหารโรงเรียนและจากการตรวจเยี่ยมโรงเรียนสตรีวัดระฆัง ก็พบว่าโรงเรียนได้ดําเนินการกิจกรรมโครงการที่ผ่านมาสอดคล้องกับมาตรฐานและตัวชี้วัดของโรงเรียนคุณธรรม ซึ่งโรงเรียนได้มีการใช้หลักเหตุและผล นําหลักคุณธรรมตามตัวชี้วัดไปสู่แนวปฏิบัติอย่างจริงจัง
สิ่งสําคัญอีกประการ คือ ได้ฝากให้ผู้บริหารโรงเรียนทุกท่าน ควรเป็นตัวอย่างที่ดีสําหรับนักเรียนในเรื่องเหล่านี้ด้วย
ขอบคุณโรงเรียนสตรีวัดระฆังที่ได้ร่วมจัดกิจกรรมดี ๆ เช่นนี้ จึงหวังว่าจะมีส่วนสําคัญต่อการสร้าง "ครอบครัวพอเพียง และโรงเรียนคุณธรรม" ให้เกิดขึ้นอย่างยั่งยืนต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สิน ในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๒ ขายทรัพย์สินได้กว่า ๑๓๓ ล้านบาท
วันจันทร์ที่ 9 เมษายน 2561
กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สิน ในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๒ ขายทรัพย์สินได้กว่า ๑๓๓ ล้านบาท
กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สิน ในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๒ ขายทรัพย์สินได้กว่า ๑๓๓ ล้านบาท
เมื่อวันเสาร์ที่ ๗ เมษายน ๒๕๖๑ เวลา ๑๑.๐๐ น. นางกรรณิการ์ แสงทอง รองปลัดกระทรวงยุติธรรม พร้อมด้วยนายนิติ วิวัฒน์วานิช นายอําเภอเมืองศรีราชา จังหวัดชลบุรี ร่วมสังเกตการณ์การประมูลขายทอดตลาดทรัพย์สิน และกิจกรรมต่างๆ ภายในงาน มหกรรมขายทอดตลาดทรัพย์สินในเขตพื้นที่ระเบียงเศรษฐกิจพิเศษภาคตะวันออก (EEC) นัดที่ ๒ โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางศศิวิมล ธนศานติ รองอธิบดีกรมบังคับคดี และคณะผู้บริหารกรมบังคับคดี ให้การต้อนรับ และร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาดฯ ณ ห้องแปซิฟิค ฮอลล์ ศูนย์การค้าแปซิฟิค พาร์ค ศรีราชา จังหวัดชลบุรี
สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุด ที่ตั้งอยู่ในเขตพื้นที่จังหวัดชลบุรี ระยอง และฉะเชิงเทรา โดยมีทรัพย์ที่พร้อมขายทอดตลาด จํานวน ๑๗๓ รายการ ราคาประเมินรวม ๑,๒๒๕,๒๕๒,๐๕๑.๕๙ บาท ซึ่งสามารถขายได้ จํานวน ๓๗ คดี ๕๔ รายการ ราคาประเมิน ๙๓,๖๖๕,๒๖๐.๓๗ บาท ขายได้เป็นเงิน ๑๓๓,๖๓๔,๐๐๐ บาท ทั้งนี้ ภายในงานฯ ได้จัดมหกรรมไกล่เกลี่ยข้อพิพาทชั้นบังคับคดีร่วมกับธนาคารออมสิน ธนาคารอาคารสงเคราะห์ ธนาคารเกียรตินาคิน จํากัด (มหาชน) บริษัท บัตรกรุงไทย จํากัด (มหาชน) บริษัท อยุธยาแคปปิตอล ออโต้ ลิส จํากัด (มหาชน) บริษัท บริหารสินทรัพย์ กรุงเทพพาณิชย์ จํากัด และบริษัท โตโยต้า ลิสซิ่ง (ประเทศไทย) จํากัด มีลูกหนี้เข้าสู่กระบวนการไกล่เกลี่ยข้อพิพาท จํานวน ๒๖๗ ราย ทุนทรัพย์ ๘๑,๖๐๘,๘๑๘.๙๒ บาท ไกล่เกลี่ยสําเร็จ จํานวน ๒๐๓ ราย ทุนทรัพย์ ๕๙,๒๙๙,๑๒๙.๔๐ บาท ความสําเร็จของเรื่องที่เข้าสู่กระบวนการไกล่เกลี่ยคิดเป็นร้อยละ ๘๑.๒๐
นอกจากนี้ ได้จัดนิทรรศการเพื่อสร้างการรับรู้ด้านกฎหมายและการให้คําปรึกษาทางกฎหมาย โดยมีผู้สนใจขอรับคําปรึกษาทางกฎหมาย จํานวน ๑๒ ราย และมีผู้สนใจดาวน์โหลดแอปพลิเคชันของกรมบังคับคดีเป็นจํานวนมาก รวมทั้งกิจกรรมบูรณาการร่วมกับวิสาหกิจสุขภาพชุมชน โดยจัดให้มีนวัตกรรมนวดเพื่อสุขภาพ ซึ่งมีนายแพทย์พูลชัย จิตอนันตวิทยา ประธานฝ่ายการแพทย์วิสาหกิจชุมชน (SHE) "สตรีที่เคยก้าวพลาด" เพื่อเป็นการส่งเสริมคนดีสู่สังคมตามนโยบายรัฐมนตรีว่าการกระทรวงยุติธรรม
รัฐบาลไทย-ข่าวทำเนียบรัฐบาล-มาตรการสำคัญที่ทุกคนยังคงต้องปฏิบัติอย่างเคร่งครัดแม้สถานการณ์ไวรัสโควิด-19 จะคลี่คลายลง คือมาตรการใด ??
วันอาทิตย์ที่ 17 พฤษภาคม 2563
มาตรการสําคัญที่ทุกคนยังคงต้องปฏิบัติอย่างเคร่งครัดแม้สถานการณ์ไวรัสโควิด-19 จะคลี่คลายลง คือมาตรการใด ??
มาตรการสําคัญที่ทุกคนยังคงต้องปฏิบัติ
Q : มาตรการสําคัญที่ทุกคนยังคงต้องปฏิบัติอย่างเคร่งครัดแม้สถานการณ์ไวรัสโควิด-19 จะคลี่คลายลง คือมาตรการใด ??
A : 1) สวมหน้ากากอนามัยทุกครั้งเวลาที่ออกจากบ้านหรืออยู่บ้านกับผู้สูงอายุ
2) ล้างมืออย่างสม่ําเสมอ
3) เว้นระยะห่างทางสังคมอย่างน้อย 1- 2 เมตร
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ คุมเข้มมาตรการป้องกันการแพร่ระบาดของไวรัสโควิด-19
วันอังคารที่ 26 พฤษภาคม 2563
รถไฟฟ้าแอร์พอร์ต เรล ลิงก์ คุมเข้มมาตรการป้องกันการแพร่ระบาดของไวรัสโควิด-19
รถไฟฟ้าแอร์พอร์ต เรล ลิงก์ ยังคงคุมเข้มมาตรการป้องกันการแพร่ระบาดของไวรัสโควิด-19 และมาตรการอํานวยความสะดวกในระบบรถไฟฟ้า เพื่อช่วยอํานวยความสะดวกและสร้างความปลอดภัยในการใช้บริการให้แก่ผู้โดยสาร พร้อมขอความร่วมมือผู้โดยสารเหลื่อมเวลาในการเดินทาง
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่า แม้สถานการณ์การแพร่ระบาดของไวรัสโควิด-19 ในประเทศมีแนวโน้มดีขึ้น แต่บริษัทก็ไม่ได้นิ่งนอนใจ และยังคงเข้มงวดในมาตรการ ป้องกันการแพร่ระบาดของไวรัสโควิด-19 ที่บริษัทได้ดําเนินการมาตลอดอย่างเข้มงวด ไม่ว่าจะเป็นการตั้งจุดคัดกรองตรวจวัดอุณหภูมิผู้โดยสารที่มาใช้บริการก่อนเข้าสู่ระบบรถไฟฟ้า , จัดเจ้าหน้าที่ทําความสะอาดทั้งในพื้นที่สถานีรถไฟฟ้า และภายในขบวนรถ , จัดเจ้าหน้าที่สังเกตการณ์ และเฝ้าระวังสถานการณ์การแพร่ระบาดตลอดเวลาเพื่อให้ความช่วยเหลือได้อย่างทันท่วงที
นอกจากนั้นบริษัทยังให้ความสําคัญกับความเข้มงวดในการเว้นระยะห่างทางสังคม (Social Distancing) โดยขอความร่วมมือผู้โดยสารปฏิบัติตามแนวทางต่างๆ ได้แก่ ขอความร่วมมือให้ผู้โดยสารเว้นระยะห่าง 2 เมตรขณะรอซื้อตั๋วโดยสาร และตรวจวัดอุณหภูมิ , ขอความร่วมมือผู้โดยสารยืนในระยะห่างที่เหมาะสมขณะใช้ลิฟต์ และบันไดเลื่อน , ขอความร่วมมือผู้โดยสารทุกท่านสวมใส่หน้ากากอนามัยก่อนเข้าสู่ระบบรถไฟฟ้า ,ขอความร่วมมือผู้โดยสารสร้างระยะห่างในขบวนรถไฟฟ้าอย่างน้อย 1 เมตรตลอดการเดินทาง , ขอความร่วมมือผู้โดยสารรอรถไฟฟ้าขบวนถัดไปในกรณีที่มีผู้โดยสารหนาแน่ภายในขบวน , ดําเนินการจํากัดปริมาณผู้โดยสารที่จะขึ้นสู่ชั้นชานชาลาและภายในขบวนรถไฟฟ้า (Group Release) โดยกําหนดพื้นที่ในการยืนรอห่างกัน 1 เมตร
โดยเพื่อเป็นการอํานวยความสะดวกให้แก่ผู้โดยสารสอดคล้องกับมาตรการป้องกันการแพร่ระบาดฯ บริษัทยังได้ดําเนินมาตรการอํานวยความสะดวกต่างๆได้แก่ การเพิ่มขบวนรถเสริมจํานวน 14 เที่ยวต่อวันในวันจันทร์-ศุกร์ ช่วงเวลาเร่งด่วนเช้า-เย็น หรือหากมีผู้โดยสารใช้บริการหนาแน่นมากก็จะพิจารณาเพิ่มเติมขบวนรถเสริม เพื่อให้สามารถรองรับความต้องการใช้บริการของผู้โดยสารได้ รวมทั้งขอแนะนําให้ผู้โดยสารเลือกใช้บัตรสมาร์ทพาสแทนการใช้เหรียญโดยสารในการเดินทาง ซึ่งบริษัทมีการปรับลดค่าโดยสารนอกช่วงเวลาเร่งด่วน (Off Peak Hour) วันจันทร์-ศุกร์ ใน 3 ช่วงเวลา ได้แก่ 05.30-07.00 น., 10.00-17.00 น. และ 20.00-24.00 น. (ปัจจุบันให้บริการ 05.30 - 22.30 น.) ให้แก่ผู้โดยสารที่ถือบัตรสมาร์ทพาสประเภทบุคคลทั่วไป (Adult Card) จากอัตราค่าโดยสารปกติ 15-45 บาท เหลือ 15-25 บาท ตลอดสาย และเพื่อให้ผู้โดยสารได้รับความสะดวกในการใช้บริการเพิ่มมากขึ้น จึงขอความร่วมมือผู้โดยสารเหลื่อมเวลาในการเดินทาง เพื่อลดความหนาแน่นของผู้โดยสารในระบบรถไฟฟ้า และช่วยให้ผู้โดยสารได้รับความสะดวกในการเดินทางมากขึ้น
นอกจากนี้บริษัทยังมีความห่วงใยต่อผู้โดยสาร จึงกิจกรรมมอบยามดม Peppermint black inhaler กลิ่นยูคาลิปตัส ช่วยฆ่าเชื้อแบคทีเรียในระบบทางเดินหายใจให้แก่ผู้โดยสารที่ถือบัตรสมาร์ทพาสทุกประเภท ตั้งแต่วันนี้ถึงวันที่ 20 มิถุนายน 2563 ซึ่งผู้โดยสารสามารถขอรับได้ที่ห้อง Information แอร์พอร์ต เรล ลิงก์ สถานีพญาไท
หากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ที่หมายเลข Call Center 1690 หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-สธ.ชื่นชมทีมสกาย ดอกเตอร์ ช่วยชีวิตผู้ป่วยเด็กชาย 3 เดือน ไข้สูง เหนื่อยหอบ ส่งต่อ รพ.แม่สอดปลอดภัย
วันอาทิตย์ที่ 25 พฤศจิกายน 2561
สธ.ชื่นชมทีมสกาย ดอกเตอร์ ช่วยชีวิตผู้ป่วยเด็กชาย 3 เดือน ไข้สูง เหนื่อยหอบ ส่งต่อ รพ.แม่สอดปลอดภัย
กระทรวงสาธารณสุข  ชื่นชมทีมแพทย์ พยาบาล ชุดสกาย ดอกเตอร์ (sky doctor) โรงพยาบาลสมเด็จ พระเจ้าตากสินมหาราช ช่วยชีวิตผู้ป่วยเด็กชาย อายุ 3 เดือน มีอาการไข้สูง หายใจหอบเหนื่อยรุนแรงส่งรักษา  ต่อโรงพยาบาลแม่สอด จังหวัดตาก ปลอดภัย
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์สุขุม กาญจนพิมาย ปลัดกระทรวงสาธารณสุข ชื่นชมทีมแพทย์และพยาบาลชุดสกาย ดอกเตอร์ (sky doctor) โรงพยาบาลสมเด็จพระเจ้าตากสินมหาราชที่ให้การช่วยเหลือส่งต่อผู้ป่วยเด็กชายอายุ 3 เดือน มีอาการไข้สูง หายใจหอบเหนื่อย ตัวเขียว ได้รับการรักษาเบื้องต้นที่สุขศาลาพระราชทานบ้านแม่จันทะ  อําเภออุ้มผาง จังหวัดตาก หลังพ่นยาแล้วยังหอบเหนื่อยมาก อาการไม่ดีขึ้น ไม่สามารถเปิดเส้นเลือดให้ยาและน้ําเกลือได้ โดยได้รับแจ้งจากโรงพยาบาลอุ้มผาง จังหวัดตาก ให้ช่วยลําเลียงผู้ป่วยมาที่โรงพยาบาลแม่สอด เพื่อใช้เครื่องช่วยหายใจสําหรับเด็กเล็กโดยเฉพาะ เนื่องจากหากเดินทางด้วยรถพยาบาลจากสุขศาลาพระราชทานบ้านแม่จันทะทางรถยนต์มาที่ โรงพยาบาลอุ้มผาง ต้องใช้เวลาอย่างน้อย 8 -13 ชั่วโมง เพื่อมารักษาต่อที่โรงพยาบาลแม่สอด ผู้ป่วยสัญญาณชีพไม่คงที่ มีไข้สูง ตัวเขียว และหอบเหนื่อยรุนแรงมาก
ในการดําเนินการครั้งนี้ นายแพทย์มาโนช อู่วุฒิพงษ์ ผู้อํานวยการโรงพยาบาลสมเด็จพระเจ้าตากสินมหาราช และแพทย์อํานวยการปฏิบัติการฉุกเฉิน (พอป.) ซึ่งเป็นแพทย์เวชศาสตร์ฉุกเฉิน ได้ประสานสถาบันการแพทย์ฉุกเฉินแห่งชาติ และหน่วยบินกองกําลังนเรศวร นักบิน พ.ท. ทรงพล ฆ้องทอง และ ร.ท.ทรงสินธุ์ นามดี ช่างเครื่อง จ.ส.อ.สนธิชัย แสงฉาย และ จ.ส.อ. ปัญญา มาพร นําเฮลิคอปเตอร์ พาทีมสกาย ดอกเตอร์ ประกอบด้วย พญ.กัญจนี วชิรรังสิมันตุ์ แพทย์เวชศาสตร์ฉุกเฉิน , พญ. ศิวนาฏ พีระเชื้อ แพทย์เวชศาสตร์ฉุกเฉิน ,น.ส. ชลาลัย เขียวสุวรรณ พยาบาลวิชาชีพชํานาญการพิเศษ และ น.ส. จิรนันท์ จันสุปิน เจ้าพนักงานเวชกิจฉุกเฉิน ไปรับผู้ป่วยต่อจากทีมเจ้าหน้าที่สุขศาลาพระราชทานบ้านแม่จันทะ แพทย์ได้ใส่ท่อช่วยหายใจ พ่นยาขยายหลอดลม ให้สารน้ํา ให้ออกซิเจน จนอาการคงที่จากนั้น ได้นําส่งต่อยังโรงพยาบาลแม่สอด เพื่อรักษากับกุมารแพทย์และใช้เครื่องช่วยหายใจต่อภายในไม่ถึง 3 ชั่วโมงหลังจากได้รับแจ้ง ทําให้ผู้ป่วยเข้าถึงการรักษาได้อย่างรวดเร็วและปลอดภัย
************************************** 25 พฤศจิกายน 2561
รัฐบาลไทย-ข่าวทำเนียบรัฐบาล-รมว.ทส. ร่วมรายการ “NBT มีคำตอบ” เรื่อง การลดใช้ถุงพลาสติก
วันพฤหัสบดีที่ 14 พฤศจิกายน 2562
รมว.ทส. ร่วมรายการ “NBT มีคําตอบ” เรื่อง การลดใช้ถุงพลาสติก
รมว.ทส. ร่วมรายการ “NBT มีคําตอบ” เรื่อง การลดใช้ถุงพลาสติก
รมว.ทส. ร่วมรายการ “NBT มีคําตอบ” เรื่อง การลดใช้ถุงพลาสติก
วันนี้ (14 พฤศจิกายน 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมสนทนา ในรายการ “NBT มีคําตอบ” ในเรื่อง การลดใช้ถุงพลาสติก ตามมติคณะรัฐมนตรี เมื่อวันที่ 12 พฤศจิกายน 2562 ซึ่งในวันที่ 1 มกราคม 2563 ห้างสรรพสินค้าและร้านสะดวกซื้อ กว่า 49 แห่งจะงดให้ถุงพลาสติกแบบใช้ครั้งเดียวแล้วทิ้งกับลูกค้าที่มาใช้บริการ รวมถึงได้พูดถึงการแก้ไขปัญหาขยะในทะเล การรณรงค์การงดใช้ถุงพลาสติกแบบใช้ครั้งเดียวแล้วทิ้งในเขตอุทยานแห่งชาติ สามารถติดตามชมรายการย้อนหลังได้ที่https://www.facebook.com/LiveNBT2HD/videos/2442845069315647/
รัฐบาลไทย-ข่าวทำเนียบรัฐบาล-กรมควบคุมโรค เผยกรณีแรงงานชาวเมียนมาติดเชื้อโควิด 19 หลังกลับจากไทย พบว่าผู้ติดเชื้อทุกรายเป็นผู้ติดเชื้อรายเก่าที่เคยตรวจพบแล้ว [กระทรวงสาธารณสุข]
วันจันทร์ที่ 29 มิถุนายน 2563
กรมควบคุมโรค เผยกรณีแรงงานชาวเมียนมาติดเชื้อโควิด 19 หลังกลับจากไทย พบว่าผู้ติดเชื้อทุกรายเป็นผู้ติดเชื้อรายเก่าที่เคยตรวจพบแล้ว [กระทรวงสาธารณสุข]
กรมควบคุมโรค เผยกรณีแรงงานชาวเมียนมาติดเชื้อโควิด 19 หลังกลับจากไทย พบว่าผู้ติดเชื้อทุกรายเป็นผู้ติดเชื้อรายเก่าที่เคยตรวจพบแล้ว
กรมควบคุมโรค กระทรวงสาธารณสุข เผยผลการสอบสวนรายละเอียดเพิ่มเติม กรณีพบแรงงานชาวเมียนมาติดเชื้อโควิด 19 ภายหลังเดินทางกลับจากไทย พบว่าผู้ติดเชื้อทุกรายเป็นผู้ติดเชื้อรายเก่าที่เคยตรวจพบ ณ ศูนย์กักผู้ต้องกัก อ.สะเดา จ.สงขลา ซึ่งการตรวจพบเชื้อซ้ํา เกิดขึ้นได้ แต่จะเพาะเชื้อไม่ขึ้นเนื่องจากเป็นไวรัสที่ถูกร่างกายทําลายแล้ว ขอให้ประชาชนมั่นใจในระบบป้องกันควบคุมโรคของไทย ที่มีความเข้มแข็งและดําเนินการอย่างเข้มข้นต่อเนื่อง
วันนี้ (29 มิถุนายน 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึงกรณีที่มีรายงานข่าวว่าพบแรงงานชาวเมียนมาป่วยด้วยโรคติดเชื้อไวรัสโคโรนา 2019 (โควิด 19) ภายหลังเดินทางกลับจากประเทศไทย เมื่อหลายวันก่อน นั้น กรมควบคุมโรค ขอชี้แจงว่า จากการประสานข้อมูลกับประเทศเมียนมา และหน่วยงานที่เกี่ยวข้องในพื้นที่ โดยได้ทําการสอบสวนรายละเอียดเพิ่มเติม พบว่าผู้ป่วยโรคโควิด 19 กลุ่มดังกล่าว ที่มีประวัติการเดินทางจากประเทศไทย 23 ราย สรุปคือผู้ติดเชื้อทุกรายเป็นผู้ติดเชื้อรายเก่าที่เคยตรวจพบ ณ ศูนย์กักผู้ต้องกัก อ.สะเดา จ.สงขลา โดยในจํานวน 23 รายดังกล่าวนั้น ก่อนหน้านี้ 19 ราย ตรวจสอบพบว่าเป็นผู้ที่ต้องกักที่ศูนย์กักผู้ต้องกัก อ.สะเดา ซึ่งตรวจพบการติดเชื้อ มีการแถลงข่าวและดูแลรักษาจนครบตามมาตรฐานการรักษาไปแล้ว ส่วนอีก 4 รายที่เหลือ ซึ่งตรวจสอบข้อมูลกับ ตม. ล่าสุดพบว่าเป็นผู้ต้องกักและติดเชื้อที่ศูนย์กักผู้ต้องกัก อ.สะเดา เช่นกัน
ทั้งนี้ การตรวจพบเชื้อซ้ํา สามารถเกิดขึ้นได้ ซึ่งการตรวจเชื้อโดยการหาสารพันธุกรรมอาจยังพบพันธุกรรมของไวรัสได้ แต่จะเพาะเชื้อไม่ขึ้นเนื่องจากเป็นไวรัสที่ถูกร่างกายทําลายแล้ว ซึ่งในประเทศไทยและต่างประเทศ ก็มีการรายงานเช่นเดียวกัน โดยหลังจากมีรายงานผู้ติดเชื้อกลุ่มดังกล่าวแล้ว ได้มีการตรวจหาเชื้อในแรงงานเมียนมาที่เดินทางกลับในวันที่ 23 มิ.ย. 63 จํานวน 52 ราย และ 26 มิ.ย. 63 จํานวน 55 ราย รวม 107 ราย ผลตรวจทุกรายไม่พบเชื้อแต่อย่างใด
นายแพทย์สุวรรณชัย กล่าวอีกว่า กรมควบคุมโรค กระทรวงสาธารณสุข ยังคงเน้นย้ํามาตรการตรวจคัดกรองตามจุดผ่านเข้าออกพรมแดนของประเทศ การเฝ้าระวังในกลุ่มแรงงานที่จะเดินทางกลับ และการเฝ้าระวังในกลุ่มประชากรเสี่ยง ซึ่งกลุ่มผู้ต้องกักแรกรับ และแรงงานต่างด้าวรวมอยู่ในกลุ่มเป้าหมายนี้ จึงขอให้ประชาชนมั่นใจในระบบป้องกันควบคุมโรคของประเทศไทย ที่มีความเข้มแข็งและดําเนินการอย่างเข้มข้นต่อเนื่อง ประชาชนสามารถสอบถามเพิ่มเติมได้ที่สายด่วนกรมควบคุมโรค โทร. 1422
**************************************************
ข้อมูลจาก : กองระบาดวิทยา กรมควบคุมโรค
วันที่ 29 มิถุนายน 2563
รัฐบาลไทย-ข่าวทำเนียบรัฐบาล-รมว.วท. เป็นประธานการประชุมเตรียมการจัดทำร่างแผนการขับเคลื่อนและปฏิรูประบบวิจัยฯ ครั้งที่ 2
วันพฤหัสบดีที่ 19 มกราคม 2560
รมว.วท. เป็นประธานการประชุมเตรียมการจัดทําร่างแผนการขับเคลื่อนและปฏิรูประบบวิจัยฯ ครั้งที่ 2
ประชุมเตรียมการจัดทําร่างแผนการขับเคลื่อนและปฏิรูประบบวิจัยแบบบูรณาการของประเทศและกรอบยุทธศาสตร์การวิจัยและนวัตกรรมแห่งชาติ 20 ปี ครั้งที่ 2
9 มกราคม 2560 / สภานโยบายวิจัยและนวัตกรรมแห่งชาติ (นวนช.) ประชุมเตรียมการจัดทําร่างแผนการขับเคลื่อนและปฏิรูประบบวิจัยแบบบูรณาการของประเทศและกรอบยุทธศาสตร์การวิจัยและนวัตกรรมแห่งชาติ 20 ปี ครั้งที่ 2 โดยมี ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานการประชุม ณ ห้องประชุมชั้น 4 อาคารพระจอมเกล้า กระทรวงวิทยาศาสตร์และเทคโนโลยี
ฝ่ายเลขานุการ ได้นําเสนอแนวทางการจัดทําร่างแผนการขับเคลื่อนและปฏิรูประบบพิจารณามาตรการแบบบูรณาการของประเทศใน ประชุมเตรียมการจัดทําร่างแผนการขับเคลื่อนและปฏิรูประบบวิจัยแบบบูรณาการของประเทศและกรอบยุทธศาสตร์การวิจัยและนวัตกรรมแห่งชาติ 20 ปี ครั้งที่ 1 เมื่อวันที่ 26 ธันวาคม 2559โดยที่ประชุมมีมติเห็นชอบแนวทางการจัดทําร่างแผนการขับเคลื่อนและปฏิรูประบบวิจัยและนวัตกรรมแบบบูรณาการของประเทศ โดยให้ฝ่ายเลขานุการฯ ดําเนินการปรับปรุงใน 3 ประเด็น ดังนี้
1.ปรับปรุงแผนการขับเคลื่อนและปฏิรูประบบวิจัยแบบบูรณาการของประเทศให้สอดคล้องกับคณะอนุกรรมการ 4 ชุดตามที่ได้นําเสนอในที่ประชุม
2.ปรับช่วงระยะเวลาของแผนการขับเคลื่อนฯ แต่ละแผนได้ทันท่วงทีและเหมาะสม
3.ปรับปรุงเพิ่มเติมรายละเอียดเนื้อหาที่ต้องการในแผนการขับเคลื่อนฯ
ฝ่ายเลขานุการได้สรุปความเป็นมาของการจัดทําแผนการขับเคลื่อนและปฏิรูประบบวิจัยและนวัตกรรมแบบบูรณาการของประเทศ และกรอบยุทธศาสตร์การวิจัยและนวัตกรรมแห่งชาติ 20 ปี ว่า นายกรัฐมนตรีได้ให้ความเห็นชอบแผนการขับเคลื่อนและปฏิรูประบบวิจัยแบบบูรณาการของประเทศ และกรอบยุทธศาสตร์การวิจัยแห่งชาติ 20 ปี รวมทั้งให้ดําเนินการตามแนวทางการดําเนินการตามแผนการขับเคลื่อนและปฏิรูประบบวิจัยแบบบูรณาการของประเทศ โดยมอบหมายให้สํานักงานคณะกรรมการวิจัยแห่งชาติ (วช.) และสํานักงานคณะกรรมการเทคโนโลยีแห่งชาติ (สวทน.) เป็นหน่วยงานรับผิดชอบหลักร่วมดําเนินการ เพื่อขับเคลื่อนและปฏิรูประบบวิจัยแบบบูรณาการตามแผนให้แล้วเสร็จภายในกลางปี พ.ศ. 2560 เพื่อให้การทํางานเกิดความต่อเนื่อง และเกิดประโยชน์ต่อการแก้ปัญหาการวิจัยและนวัตกรรมของประเทศและปฏิรูปการบริหารราชการแผ่นดิน ระหว่างรอกําหนดการประชุมสภานโยบายวิจัยและนวัตกรรมแห่งชาติ (นวนช.) รองนายกรัฐมนตรี พลอากาศเอกประจิน จั่นตอง จึงได้มีหนังสือนํากราบเรียน นายกรัฐมนตรี เสนอขอความเห็นชอบจัดตั้ง “คณะทํางานจัดทําร่างแผนการขับเคลื่อนและปฏิรูประบบวิจัยแบบบูรณาการของประเทศกรอบยุทธศาสตร์การวิจัยและนวัตกรรมแห่งชาติ 20 ปี เพื่อดําเนินการล่วงหน้าไปพลางก่อน เมื่อจัดทําร่างแผนการขับเคลื่อนและปฏิรูประบบวิจัยฯ แล้วเสร็จ ให้คณะทํางานฯ ที่จัดตั้งขึ้นนําเสนอ รองนายกรัฐมนตรี พลอากาศเอกประจิน จั่นตอง พิจารณาเบื้องต้นก่อนนําเสนอ นวนช. ซึ่งมีนายกรัฐมนตรีเป็นประธานพิจารณาในรายละเอียดตามขั้นตอนที่กําหนดไว้ต่อไป
ข่าวโดย : นางสาวศิริวรรณ หมินหมัน
ภาพโดยและวีดิโอ : นายธนฉัตร มาลาเจริญ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-อนุทินส่งทีมแพทย์-พยาบาล รับคนไทยจากเมืองอู่ฮั่น ทุกคนภูมิใจทำหน้าที่เพื่อชาติ [กระทรวงสาธารณสุข]
วันเสาร์ที่ 14 มีนาคม 2563
อนุทินส่งทีมแพทย์-พยาบาล รับคนไทยจากเมืองอู่ฮั่น ทุกคนภูมิใจทําหน้าที่เพื่อชาติ [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมแพทย์ พยาบาล พร้อมลูกเรือเดินทางรับคนไทยจากเมืองอู่ฮั่น มณฑลหูเป่ย์ ทุกคนภูมิใจที่ได้ร่วมปฏิบัติการเพื่อประเทศชาติ คาดเดินทางถึงไทยเย็นวันนี้ จะไปรอรับด้วยตนเอง
วันนี้ (4 กุมภาพันธ์ 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังส่งทีมแพทย์ที่ท่าอากาศยานดอนเมือง ว่า วันนี้ได้ส่งทีมแพทย์ พยาบาล เดินทางไปสนับสนุนการทํางานนําคนไทยจากเมืองอู่ฮั่นกลับประเทศไทย จากการพูดคุยกับทีมแพทย์ทุกคน มีความพร้อม สภาพจิตใจ ปกติดีมาก ทุกคนตั้งใจอาสาที่จะไป ดีใจและมีความภูมิใจที่ได้ทําหน้าที่เพื่อประเทศชาติ
นายอนุทินกล่าวว่า กระทรวงการต่างประเทศได้ติดต่อกับทางคนไทยที่อู่ฮั่น ขณะนี้รับทราบว่ามีการเตรียมการพร้อมที่จะนําคนไทยกลับบ้าน โดยก่อนเดินทางทุกคนจะได้รับการตรวจคัดกรองหากมีไข้จะยังไม่อนุญาตให้ขึ้นเครื่อง และระหว่างอยู่บนเครื่อง จะมีการวัดไข้ อีก 3 ครั้ง และหลังลงจากเครื่องบินแล้วจะรับตัวคนไทยทั้งหมดไปยังสถานที่ที่ได้จัดเตรียมไว้ เพื่อเฝ้าระวังโรคต่อเนื่องอีก 14 วัน ขอให้คนไทยในประเทศมั่นใจทุกอย่างเป็นไปตามมาตรฐาน ของการควบคุมโรค
“ทุกภาคส่วนได้มีการเตรียมพร้อมหลังจากที่ได้รับฟังแผนการปฏิบัติและรับชมสาธิตการปฏิบัติขั้นตอนการลําเลียง รู้สึกมั่นใจในการปฏิบัติการครั้งนี้ ซึ่งเย็นวันนี้จะเดินทางไปรับด้วยตนเอง คนไทยทางโน้นก็คิดถึงบ้าน คิดถึงอาหารไทย เพราะต้องอยู่ในสภาพที่ถูกจํากัด ถ้าเป็นไปได้จะพยายามจัดเตรียมอาหาร เตรียมอุปกรณ์สื่อสารให้ผู้เดินทางและญาติได้พูดคุยกันเพื่อคลายความคิดถึง”
ทั้งนี้ ได้รับการติดต่อจากสายการบินไทยไลอ้อนแอร์ อาสาที่จะรับคนไทยที่อาจยังตกค้างและต้องการจะกลับประเทศไทย ในเมืองที่มีเส้นทางบิน ช่วงระหว่างวันที่ 5 – 8 กุมภาพันธ์ 2563 ซึ่งน่าชื่นชมและจะมีการแถลงรายละเอียดอีกครั้ง ในส่วนทีมที่ไปรับกลับทุกคน ทั้งเจ้าหน้าที่และลูกเรือ จะต้องรับตัวไว้ เฝ้าสังเกตอาการ เป็นเวลา 14 วัน เช่นเดียวกัน ส่วนเครื่องบินจะต้องทําความสะอาดตามมาตรฐานของสายการบิน
....................................